**Se stuen din i ulike farger med mobil-app før du bestemmer deg**

**Vi maler om boliger stadig oftere, og det er ikke så lett å velge farge. Visualizer er den første appen som viser fargen på veggene før du har malt så mye som en dråpe. Ved hjelp av teknologien "augmented reality" kan appen visualisere hundrevis av forskjellige farger i sanntid på veggene i rommet. Nå kommer en videreutviklet versjon av den prisbelønte Nordsjö-appen, med enda flere funksjoner som gjør fargevalget lettere for brukerne.**

Du laster ned Visualizer ved å søke i App Store eller Google Play etter "Nordsjö Visualizer".

Forskning viser at 30 prosent av brukerne synes det er vanskelig å forestille seg hvordan en farge vil se ut i hjemmet. 39 prosent diskuterer farger med venner og familie før de kjøper maling. De nye funksjonene i Nordsjö Visualizer-appen bygger på denne kunnskapen.

– I Norden er vi ofte forsiktige med farger i hjemmet, men jeg ser en trend der vi tør stadig mer når det gjelder maling. Visualizer er en app som gir brukerne mulighet til å prøve nye farger, raskt visualisere resultatet og dele det med venner for å høre deres mening, sier Per Nimér, designsjef i malingsselskapet AkzoNobel, der Nordsjö maling er det største varemerket i Norden.

Visualizer ble først lansert i 2014, og appen er lastet ned over 10 millioner ganger. Den nye versjonen er laget for å gjøre maling og farge enda enklere og mer inspirerende. Den inneholder en rekke funksjoner som hjelper brukerne med å se, dele og prøvemale veggene i de valgte fargene. Visualizer har en forbedret videofunksjon som gjør det mulig å visualisere fargen på veggene med bevegelige bilder. Appen inneholder også en fargevelgerfunksjon der du kan fotografere noe eller bruke et bilde med ønsket farge og deretter visualisere fargen. Du kan også dele visualiserte veggfarger med venner via sosiale medier for å høre hva de synes.

– Å velge veggfarge er det viktigste du kan gjøre for å påvirke karakteren til et rom. I dag ser vi på veggfarge på en annen måte enn før. Tidligere generasjoner malte om fordi det var nødvendig, mens vi nå maler for forandringens skyld. Dagens teknologi gjør fargevalget enkelt. Dessuten kan apper øke kreativiteten ved at vi tør å teste og uttrykke oss mer med farger i hjemmet, sier Per Nimér.

Se [filmen](https://www.nordsjo.no/no/artikler/nordsjs-banebrytende-app-visualizer-valg-av-farger-rett-p-mobilen) om hvor enkelt det er å se, dele og male med Visualizer-appen.

­-------------------------------------------------

**For mer informasjon og bilder:**

Mette Dahl, Marketing manager, Nordsjö Norge
Tlf: 909 777 20, E-post: mette.dahl@akzonobel.com